ડૉ. ત્રિવેદીના પુરુષાર્થને શંકાની નજરે જોનારા પણ ઓછા નહોતા, પરંતુ છેવટે તો સારપ જીતે જ છે, કરેલું ફોગટ જતું નથી.. ઑપરેશન પછીના અત્યંત ક્રિટિકલ ગણાતા પ્રથમ છ મહિનાની વૈતરણી ઉષા હેમખેમ પસાર કરી ગઈ એનો ડૉ. અમૂલખ ત્રિવેદીને સવાયો હરખ હતો. બીજા સંજોગોમાં કદાચ મને સફળતા ન મળત, પણ અહીં તો દીકરીના હાર્ટને સાબૂત રાખવાનું પિતાનું ઝનૂન હતુંને! ધીરેધીરે ઉષાનાં સઘળાં સમણાં સાચાં પડ્યાં, દોડવાનાં, રમવાનાં, પિકનિક જવાનાં... ડૉક્ટરે ઉષાના પેરન્ટ્સને સ્ટિ્રક્ટલી વૉર્ન કરેલા : ઉષાનું હાર્ટ ટ્રાન્સપ્લાન્ટ થયાનું તમે ભલે યાદ રાખો, ઉષાને ભૂલી જવા દેજો. શી ઇઝ જસ્ટ લાઇક ઍની અધર નૉર્મલ ચાઇલ્ડ... મા-બાપને આટલું સ્વીકારતાં થોડો સમય લાગ્યો, પણ પછી તેઓ જ ઉષાને એન્કરેજ કરતાં થયાં. હા, ભારે દવાનો ડોઝ કમ્પલ્સરી હતો, દર ત્રણ મહિને ચેક-અપ માટે અચૂક જવાનું રહેતું, પણ એનું ભારણ રહ્યું નહોતું.